open-index/open-wikipedia-markdown huggingface dataset:
Jeleňová

**Jeleňová** () je vrch vo Veporských vrchoch, krajinnom celku Slovenského rudohoria. Leží nad obcou Osrblie, približne  juhozápadne od Brezna.

## Poloha
Nachádza sa v severozápadnej časti Veporských vrchov, v geomorfologickom podcelku Čierťaž. Leží v Banskobystrickom kraji, na hranici okresov Banská Bystrica a Brezno a zasahuje na katastrálne územie obce Ľubietová a Osrblie. Najbližším sídlom je severovýchodne situované Osrblie, západne sa nachádza Ľubietová a Strelníky a východne Čierny Balog.

## Opis
Jeleňová leží na severozápade Veporských vrchov, v rázsoche, vedúcej juhovýchodne z vrchu Kolba (). Severne sa nachádza Čierťaž (), Veľké Čelno (), Mitrová () a Smolová (), východne Gajdoška (), Kraklová (), Tajchová (), Havaška () a Gazdov (), južne Zákľuky (), Turníky (), Hájny grúň (), Ostrý grúň () a Vepor () a západne Hrb (), Žliabky () a Kolba (). Oblasť patrí do povodia rieky Hron, kde vodu odvádza Osrblianka a jej prítoky Jeleňovský potok z južných a Anderlová zo severných svahov. Na vrchol nevedie značená turistická trasa.

### Výhľady
Vrchol pokrýva súvislý lesný porast, ktorý neumožňuje rozhľad. Z lokalít s riedkou vegetáciou je možné pozorovať okolité vrchy Veporských vrchov, Poľanu, Veľkú Fatru a Nízke Tatry.

## Prístup
Na vrchol nevedie značený turistický chodník, preto prístup je možný lesom. V okolí vedú:

*  červeno značená Rudná magistrála zo Sedla pod Hrbom juhozápadným úpätím cez rázcestie Tri vody a Hronček na Zákľuky
*  modro značená trasa do Sedla pod Hrbom z Predajnej a Ľubietovej
*  žltá turistická trasa z Valaskej cez Veľké Čelno na rázc. Žliabky

## Referencie

## Pozri aj
* Veporské vrchy
* Čierťaž (geomorfologický podcelok) 
* Zoznam vrcholov vo Veporských vrchoch

## Externé odkazy
* Poloha na turistickej mape

Kategória:Vrchy vo Veporských vrchoch
Kategória:Tisícovky na Slovensku
Kategória:Vrchy v okrese Banská Bystrica
Kategória:Vrchy v okrese Brezno
Kategória:Ľubietová
Kategória:Osrblie
Kubáňska štátna univerzita

náhľad|Kubáňska štátna univerzita
**Kubáňska štátna univerzita** je ruská verejná univerzita v Krasnodare. Je to jedna z najväčších a najstarších univerzít na juhu Ruska.

## História univerzity
Univerzita bola založená v roku 1920 v Krasnodare. Jej prvým zvoleným rektorom bol Nikandr Marks, bývalý generál ruskej cárskej armády, historik a špecialista na starovekú ruskú paleografiu.

V roku 1994 bola univerzita uznaná za jednu z popredných inštitúcií vysokoškolského vzdelávania v Rusku.

V rokoch 2004 a 2005 bola univerzita zaradená medzi 100 najlepších vysokoškolských inštitúcií v Rusku a získala Zlatú medailu za európsku kvalitu.

V roku 2008 Michail Astapov, bývalý vedúci Krasnodarského regionálneho odboru vzdelávania, bol vymenovaný za rektora univerzity.

Kubáňska štátna univerzita vzdeláva zahraničných odborníkov od roku 1970. Jej zahraniční absolventi pochádzajú z viac ako 120 krajín. V súčasnosti univerzita naďalej vzdeláva študentov z Ázie, Ameriky, Afriky a Európy.

## Externé odkazy
* kubsu.ru – oficiálna stránka univerzity , 

Kategória:Univerzity v Rusku
Kategória:Krasnodar
Spoločnosť Milana Rastislava Štefánika

**Spoločnosť Milana Rastislava Štefánika** (**SMRŠ**) je občianske združenie, ktoré rozvíja a organizuje svoju činnosť s cieľom uchovávať odkaz brigádneho generála ozbrojených síl Francúzska, Milana Rastislava Štefánika, slovenského astronóma, vedca a vynálezcu, fotografa, vojenského letca, diplomata, politika a štátnika. Spoločnosť bola založená v roku 1990, avšak jej idea vznikla už v roku 1989.

## Poslanie a činnosť
Základným poslaním združenia je sprostredkovávať poznatky a prezentovať život a dielo M. R. Štefánika, významného činiteľa česko-slovenského národnooslobodzovacieho boja a 1. ministra vojny Dočasnej vlády česko-slovenskej.

Veľké úsilie SMRŠ zameriava na šírenie dobrého mena Slovenskej republiky v zahraničí a podporu kultúrnych a duchovných aktivít či národných hodnôt. Osobitným poslaním spoločnosti je podnecovať záujem mládeže o poznávanie a pochopenie postojov a hodnôt, ktoré Štefánik vyznával.

V súčinnosti s inými spoločenskými organizáciami a združeniami, ako aj štátnou a verejnou správou spoločnosť podporuje budovanie a obnovu pamätníkov spojených s menom generála Štefánika. V rámci medzinárodnej činnosti sa snaží budovať vzťahy s organizáciami v krajinách, kde Štefánik pôsobil: Česko, Francúzsko, Rusko, Taliansko, Spojené štáty a Japonsko.

V roku 2023 SMRŠ podpísala Memorandum o spolupráci so Slovenským olympijským a športovým výborom.

## Vydavateľská činnosť
Spoločnosť od roku 1990 vydáva časopis Bradlo a ako spoluvydavateľ sa podieľa aj na vydávaní publikácií spojených so životom a dielom Štefánika.

## Miestne kluby
Miestne kluby sú základnou organizačnou zložkou SMRŠ a sú zakladané v miestach s najmenej piatimi členmi spoločnosti. Klub plní úlohy v okruhu svojej pôsobnosti v zmysle stanov a koordinácie s výborom SMRŠ. V súčasnosti (2023) kluby pôsobia v týchto mestách: Banská Bystrica, Bratislava, Brezno, Brezová pod Bradlom, Dudince, Košice, Liptovský Mikuláš, Nitra, Partizánske, Piešťany, Poprad, Prievidza, Spišská Nová Ves, Stará Turá, Šurany, Trenčianske Teplice, Trenčín, Zvolen.

## Vyznamenania SMRŠ
Spoločnosť ako mnohé podobné inštitúcie udeľuje za zásluhy o činnosť spoločnosti, ako aj za zásluhy o propagáciu pamiatky a odkazu M. R. Štefánika niekoľko vyznamenaní. Systém ocenení spoločnosti, ktorý vznikol v roku 2020 je určený pre jej členov a sympatizantov, ako aj pre spoločenské organizácie spolupracujúce so SMRŠ. V súčasnosti sú udeľované tieto vyznamenania:

* Čestné členstvo v SMRŠ
* Pamätný kríž Spoločnosti M. R. Štefánika 
* Pamätná medaila Spoločnosti M. R. Štefánika
* Pamätná plaketa Spoločnosti M. R. Štefánika (bronzová, strieborná a zlatá trieda)
* Ďakovný list
* Poďakovanie SMRŠ

## Galéria

Milan Rastislav Štefánik.jpg|Portrét Milana Rastislava Štefánika
Pamätný kríž Spoločnosti Milana Rastislava Štefánika.png|Pamätný kríž Spoločnosti Milana Rastislava Štefánika
Milan Rastislav Štefánik Society Bronze Memorial Plaque.png|Bronzová pamätná plaketa SMRŠ, averz


## Referencie

Kategória:Občianske združenia na Slovensku
Kategória:Organizácie založené v 1990
Kategória:Pomenovania podľa Milana Rastislava Štefánika
Elizabeth Magie

**Elizabeth J. Magie Phillips** (* 9. máj 1866, Macomb, Illinois, USA† 2. marec 1948, Arlington County, Virgínia) bola americká dizajnérka hier, spisovateľka a feministka. Je tvorkyňou stolovej hry *The Landlord’s Game*, ktorá slúžila ako predchodca dnešnej hry Monopoly.

Jej otec bol James Magie, vydavateľ novín a abolicionista, ktorý sprevádzal Abrahama Lincolna na jeho politických cestách v Illinois. Začiatkom 80. rokov 19. storočia pracovala ako stenografka a zároveň sa venovala písaniu príbehov, poézii, herectvu a inžinierstvu. V roku 1906 pracovala aj ako novinárka.

Vytvorila stolovú hru, ktorá odrážala jej politické názory založené na teóriách Henryho Georgea s názvom *The Landlord’s Game*. Dňa 5. januára 1904 jej Úrad pre patenty a ochranné známky Spojených štátov udelil patent č. 748 626 na túto hru.

V roku 1910 sa vydala za Alberta Phillipsa a spoločne sa presťahovali na východné pobrežie USA. V roku 1924 patentovali modifikovanú verziu hry a získali patent č. 1 509 312. Keďže pôvodný patent vypršal v roku 1921, toto bolo vnímané ako pokus získať kontrolu nad hrou, ktorá sa stala populárna medzi študentmi.

V roku 1932 spoločnosť Parker Brothers, ktorá vydávala Monopoly, kúpila jej patenty za 500 dolárov.

Jej prínos k vytvoreniu hry Monopoly bol objavený náhodou, keď v roku 1973 profesor ekonómie Ralph Anspach začal dlhú právnu bitku s Parker Brothers kvôli jeho hre „Anti-Monopoly“. Počas súdneho procesu objavil patenty Elizabeth Magie.

## Referencie

## Iné projekty

Kategória:Tvorcovia doskových hier
Kategória:Vynálezcovia USA
Kategória:Osobnosti z Illinoisu
Tharsagoras

**Tharsagoras** () bol starogrécky historik.
 
Staroveké literárne správy zaznamenali aj tradície spojené so zasväteniami zhromaždenými v rôznych svätyniach.  V roku 99 pred Kr. lindská komisia poverila dvoch miestnych historikov, Tharsagora a Timachida, aby na základe inventáru predložili chronologický zoznam najpozoruhodnejších vykonaných zasvätení a zoznam votívnych darov v chráme bohyne Atény v Lindose od mýtických čias až po helenistické obdobie (navrhli väčšinu nápisu, ktorý čiastočne obsahuje aj apokryfné správy týkajúce sa darov chrámu a zázračných zjavení bohyne). Tento nápis (tzv. *Lindská kronika*) obsahuje aj lindský dekrét nariaďujúci samotné zhotovenie diela a aj jeho kompozíciu. 

O Tharsagorovi je známe len to, že bol syn Strata, pochádzajúceho z dému *Ladarma* (Lindos) a že bol zrejme členom prominentnej rodiny, pretože kňaz s totožným menom sa nachádza v dvoch zoznamoch lindských kňazov z polovice 2. storočia pred Kr. Timachida a jeho rodinu možno v epigrafických záznamoch v Lindose vysledovať počas niekoľkých generácií (pokiaľ nie je Timachidas, onen autor diela *Deipna*, z ktorého cituje Athenaios, ani jeden z nich nie je potvrdený mimo miestneho kontextu a Lindská kronika je jediným zachovaným príkladom ich učenosti).   Obaja zostavovatelia Lindskej kroniky boli teda pravdepodobne členmi rodín činných v kultovom a politickom živote Lindosu. 
 
Lindská kronika je zaznamenaná na mramorovej doske, ktorú v roku 1909 objavila dánska expedícia v dlažbe byzantského kostola sv. Štefana v meste Lindos.

## Referencie a bibliografia

Kategória:Historici starovekého Grécka
3. slovenská futbalová liga 1993/1994

**3. slovenská futbalová liga 1993/1994** bol 1. ročník tretej najvyššej futbalovej súťaže na Slovensku. 
Liga bola rozdelená na 2 skupiny po 16 tímov. Víťaz skupiny Západ Ozeta Dukla Trenčín postúpil do 2. ligy. Víťazom skupiny Východ sa stal Svidník, no po protestoch na výsledky 30. kola v skupine Východ (Sp. N. Ves - Svidník 0:6 a Poprad - Budkovce 0:9) padlo rozhodnutie, že zo skupiny Východ nepostúpi ani jedno mužstvo. Z 3. ligy Západ vypadla ŠKF Sereď. Bola to posledná sezóna, v ktorej sa za víťazstvo udeľovali 2 body.

## Priebeh sezóny

### Tabuľka skupiny Západ

### Tabuľka skupiny Východ

## Referencie

## Literatúra
* MRÁZ, Igor. *Päť rokov futbalu: (Fakty a názory)*. Bratislava: Slovenský futbalový zväz, 1998. ISBN 8096804006.

## Externé odkazy
* 3. slovenská futbalová liga 1993/1994 - Konečné tabuľky, library.hungaricana.hu 

Kategória:Tretia najvyššia futbalová súťaž na Slovensku
Kategória:Futbal v 1993
Kategória:Futbal v 1994
Georgizmus

náhľad|Henry George
**Georgizmus** je ekonomická ideológia založená na spisoch amerického ekonóma Henryho Georgea. Georgisti tvrdia, že jednotlivci by mali vlastniť hodnotu, ktorú vytvárajú, ale ekonomická hodnota pôdy (vrátane prírodných zdrojov) by mala patriť rovnako všetkým členom spoločnosti.

Hlavným odporúčaním georgistickej politiky je daň z hodnoty pôdy. Príjmy z tejto dane by sa použili na zmiernenie alebo odstránenie existujúcich daní (ako sú dane z príjmu, obchodu alebo nákupov), ktoré sú nespravodlivé a neefektívne.

Henry George popularizoval myšlienku získavania verejných príjmov z pôdy a privilegovaných prírodných zdrojov vo svojej knihe „Pokrok a chudoba“ (1879). Filozofia georgizmu je ovplyvnená skoršími mysliteľmi ako John Locke, Baruch Spinoza a Thomas Paine. Mnohí ekonómovia, od Adama Smitha a Davida Ricarda po Miltona Friedmana a Josepha Stiglitza, poznamenali, že daň z hodnoty pôdy je ekonomicky efektívna v porovnaní s inými daňami.

Zástancovia dane z hodnoty pôdy tvrdia, že by znižovala ekonomickú nerovnosť, zvýšila ekonomickú efektívnosť, odháňala špekulácie s pôdou a podporovala optimálne využívanie pôdy. Georgizmus získal významnú popularitu a vplyv na konci 19. a začiatkom 20. storočia, čo viedlo k vzniku politických strán, inštitúcií a komunít na základe jeho princípov.

## Referencie

Kategória:Ekonomické ideológie
Magura (882,8 m n. m.)

**Magura** () je vrch v Revúckej vrchovine, krajinnom celku Slovenského rudohoria. Leží nad obcou Ochtiná, približne  východne od Revúcej.

## Poloha
Nachádza sa vo východnej časti pohoria, v geomorfologickom podcelku Hrádok. Leží na hranici Košického a Banskobystrického kraja a okresov Rožňava a Revúca a zasahuje na katastrálne územie obcí Ochtiná, Rochovce a Magnezitovce, ako aj mesta Jelšava. Najbližšími sídlami sú severovýchodne situované Rochovce a juhozápadne obec Magnezitovce, severne sa nachádzajú Slavošovce, východne Ochtiná a južne Jelšava.

## Opis
Magura leží v hrebeni, ktorý vedie z mohutného Kohúta () juhovýchodným smerom cez Ostrý vrch () na Hrádok (). Východne sa nachádza Dúbrava (), Repisko (), Turecká () a Štít (), južne Trojštít (), Hrádok (), Slovenská skala (), Veľká šteť () a Dúbrava (), západne Železník (), Skalica () a Ostrý vrch () a severne Homôľka (), Skalka (), Príslop () a Vysoká hora (). Masív patrí do povodia rieky Slaná; do riečky Štítnik odteká voda Bredáčskym potokom zo severných a Dolinským potokom z južných svahov, zo západnej časti hrebeňa odteká Mníšanským potokom do rieky Muráň. Na vrchol nevedie značený turistický chodník. 
 
### Výhľady
Vrchol pokrýva po ťažbe nesúvislý, riedky lesný porast, ktorý umožňuje rozhľad. Pri vhodných podmienkach je možné vidieť okolité vrcholy pohoria, no tiež Slovenský kras, Volovské a Stolické vrchy, nezriedka aj prihraničné vrchy v severnom Maďarsku.

## Prístup
Na vrchol nevedie značený turistický chodník, no traverzom západným úbočím prechádza  zeleno značená turistická trasa z Jelšavy cez rázc. Hrádok, horáreň na Ostrý vrch. 

## Referencie

## Pozri aj
* Revúcka vrchovina
* Hrádok (geomorfologický podcelok)
* Zoznam vrcholov v Revúckej vrchovine

## Externé odkazy
* Poloha na turistickej mape

Kategória:Vrchy v Revúckej vrchovine
Kategória:Vrchy pod 1000 metrov na Slovensku
Kategória:Vrchy v okrese Rožňava
Kategória:Vrchy v okrese Revúca
Kategória:Ochtiná
Kategória:Rochovce
Kategória:Jelšava (mesto)
Kategória:Magnezitovce
Daň z hodnoty pôdy

**Daň z hodnoty pôdy** je daň z hodnoty pôdy bez úprav. Na rozdiel od dane z nehnuteľnosti sa nezapočítava hodnota budov, movitého majetku a ďalších vylepšení. Daň z hodnoty pôdy je všeobecne preferovaná ekonómami, pretože (na rozdiel od iných daní) nezpôsobuje ekonomickú neefektivitu a znižuje nerovnosť.

Daň z hodnoty pôdy býva nazývaná „dokonalou daňou“ a ekonomická efektivita tejto dane je akceptovaná už od osemnásteho storočia. Ekonómovia od Adama Smitha a Davida Ricarda túto daň presadzovali, ale najviac ju spájame s americkým ekonómom, filozofom a politikom Henrym Georgem. George tvrdil, že zdaňovanie hodnoty pôdy je najlogickejším zdrojom verejných príjmov, pretože zásoba pôdy je obmedzená a hodnoty pôdy sú zvyšované okolitou komunitou a verejnými investíciami.

Daň z hodnoty pôdy je progresívna daň, pretože dopadá najviac na vlastníkov cennej pôdy, čo sú zvyčajne bohatí ľudia. Pretože množstvo pôdy je obmedzené, daňové bremeno nemôže byť prenesené na nájomníkov.

Zdaňovanie hodnoty pôdy je v súčasnosti uplatňované v celom Dánsku, Estónsku, Litve, Rusku, Singapure a Tchaj-wane; je tiež používaná v niektorých častiach Austrálie, Mexika (Mexicali) a Spojených štátov (napríklad v Pensylvánii).

## Referencie

Kategória:Dane
Hokejová liga majstrov 2023/2024

**Hokejová liga majstrov 2023/2024** je 9. ročník najprestížnejšej európskej klubovej hokejovej súťaže.

Tento ročník je prvou sezónou so súčasným formátom 24 tímov v základnej časti po tom, ako bol oznámený nový formát. Kvalifikácia bude len po športovej stránke. Šesť zakladajúcich líg bude okrem úradujúceho majstra zastupovať po troch tímoch, pričom päť „challenge líg“ bude reprezentovať po jednom tíme.

## Formát
Od sezóny 2023/2024 sa formát zmenil. Počet tímov sa znížil z 32 na 24. 8 štvorčlenných skupín nahradí jedna spoločná, a každý tím odohrá 6 zápasov: 3 doma, 3 vonku. 16 najlepších tímov postúpi do play-off.

Žrebovanie zápasov prebehlo nasledovne: tímy boli rozdelené do 4 košov, v každom koši bolo po 6 tímov. Nasadenie do koša bude závisieť od úspechu tímu v jeho národnej lige a od umiestnenia príslušnej ligy v rebríčku CHL. Každému tímu boli vyžrebované 2 tímy z každého koša, okrem koša v ktorom bol daný tím nasadený.

V play-off tímy vytvoria dvojice na základe celkového poradia základnej časti.

Prvýkrát od sezóny 2015/16 nezískali víťazi Kontinentálneho pohára IIHF miesto na divokú kartu.

## Rebríček líg podľa koeficientu Hokejovej ligy majstrov
Celkom 24 tímov z 11 európskych krajín.

## Harmonogram
Harmonogram súťaže je nasledovný.

## Nasadenie

## Základná časť
Základná časť sa hrá na jednu spoločnú tabuľku a každý tím odohrá 6 zápasov: 3 doma a 3 vonku.

#### Tabuľka

#### Zápasy

## Referencie

## Zdroje
*7sport.sk
*Sportnet.sk

Kategória:Hokejová liga majstrov
Ostrý vrch (870,1 m n. m.)

**Ostrý vrch** () je vrch v Revúckej vrchovine, krajinnom celku Slovenského rudohoria. Leží nad obcou Slavošovce, približne  východne od Revúcej.

## Poloha
Nachádza sa vo východnej časti pohoria, v geomorfologickom podcelku Hrádok. Leží na hranici Košického a Banskobystrického kraja a okresov Rožňava a Revúca a zasahuje na katastrálne územie obcí Slavošovce a Magnezitovce. Najbližšími sídlami sú severne situovaná Čierna Lehota, východne sa nachádzajú Slavošovce, južne obec Magnezitovce a Chyžné a juhozápadne Revúcka Lehota.

## Opis
Ostrý vrch leží v hrebeni, ktorý vedie z mohutného Kohúta () juhovýchodným smerom cez Bielu skalu () na Maguru () a Hrádok (). Severne sa nachádza Biela skala (), Faltenov vrch (), Lehotská hoľa (), Stolica (), Skalka (), Príslop () a Veľký Radzim (), východne Hriadky (), Vysoká hora (), Dúbrava (), Repisko () a Turecká (), južne Homôľka (), Magura (), Hrádok (), Veľká šteť (), Dúbrava (), Železník () a Skalica () a západne Hlaviny (), Dachov diel () a Malý Kohút (). Masív patrí do povodia rieky Slaná; severovýchodne sa zvažujúce svahy odvodňuje do riečky Štítnik Čierny, Slavošovský a Rejdársky potok. Juhozápadné svahy hrebeňa odvodňuje riečka Muráň a do nej odteká z južných svahov Ostrého vrchu Mníšanský potok a zo západných Hladomorný potok. Na vrchole je križovatka značených turistických chodníkov. 
 
### Výhľady
Vrchol pokrýva po ťažbe nesúvislý, riedky lesný porast, ktorý umožňuje rozhľad. Pri vhodných podmienkach je možné vidieť okolité vrcholy pohoria, no tiež Slovenský kras, Volovské a Stolické vrchy, no tiež prihraničné vrchy v severnom Maďarsku.

## Prístup
* po  žltej turistickej značke:
** od východu zo Slavošoviec
** od juhozápadu z obce Chyžné
* po  zeleno značenej turistickej trase:
** od juhu z Jelšavy cez rázc. Hrádok, horáreň
** od severozápadu zo Sedla Kohúta cez Bielu skalu

## Referencie

## Pozri aj
* Revúcka vrchovina
* Hrádok (geomorfologický podcelok)
* Zoznam vrcholov v Revúckej vrchovine

## Externé odkazy
* Poloha na turistickej mape

Kategória:Vrchy v Revúckej vrchovine
Kategória:Vrchy pod 1000 metrov na Slovensku
Kategória:Vrchy v okrese Rožňava
Kategória:Vrchy v okrese Revúca
Kategória:Slavošovce
Kategória:Magnezitovce
Ľubomír Šatka

**Ľubomír Šatka** (* 2. december 1995, Ilava) je slovenský profesionálny futbalista, ktorý hráva na poste obrancu v tureckom klube Samsunspor.

## Klubová kariéra
Šatka začal s futbalom v Dubnici. V roku 2012 sa pripojil k akadémii anglického klubu Newcastle United.

### Newcastle United
V Newcastle začínal v akadémii a hrával v kategóriach do 18 a 21 rokov. V A-tíme debutoval 3. januára 2015 v treťom kole FA Cupu proti Leicesteru, bola z toho prehra 0:1. Pre Šatku to bol zároveň aj posledný zápas za Newcastle. Ďalšie štarty si za klub už nepripísal.

#### Hosťovanie v York City
Vo februári 2016 pôsobil Šatka na hosťovaní v klube York City, ktorý pôsobil v štvrtej anglickej lige (League Two). Za York odohral päť zápasov. Na konci februára sa Šatka vrátil do Newcastlu.

### DAC Dunajská Streda
V januári 2017 sa Šatka vrátil na Slovensko keď bol poslaný na hosťovanie do konca sezóny do Dunajskej Stredy. V klube debutoval 18. februára pri remíze 0:0 s Podbrezovou.

V lete 2017 ukončil Šatka pôsobenie v Newcastle a ako voľný hráč sa pripojil k Dunajskej Strede. V sezóne 2017/18 zaznamenal svoj prvý profesionálny gól, ktorý strelil 10. marca 2018 pri víťazstve 3:0 nad MFK Ružomberok.

### Lech Poznań
Dňa 19. júla prestúpil Šatka k poľskému klubu Lech Poznań v Ekstraklase, kde podpísal zmluvu na štyri roky. Podľa Transfermarktu zaplatil poľský klub 750 tisíc eur. V klube debutoval 17. augusta pri remíze 0:0 s Arka Gdynia. Dňa 7. decembra strelil Šatka svoj prvý gól za Lech pri víťazstve 2:0 nad LKS Lodž. V premiérovej sezóne odohral za Lech 35 zápasov (31 v lige) a strelil jeden gól.

V sezóne 2021/22 sa stal Šatka s tímom víťazom Ekstraklasy. Šatka odohral v sezóne 28 zápasov vo všetkých súťažiach a strelil jeden gól.

### Samsunspor
Po skončení zmluvy v Lechu sa Šatka v júli 2023 pripojil k nováčikovi tureckej Süper Lig k tímu Samsunspor kde podpísal trojročný kontrakt.

## Reprezentačná kariéra
Slovensko reprezentoval na mládežníckych úrovniach do 19 a 21 rokov. V seniorskej reprezentácii Slovenska debutoval 25. marca 2018 v priateľskom zápase proti Thajsku, v ktorom sme zvíťazili 3:2.

Od baráže na EURO 2020 je Šatka stabilným pilierom základnej zostavy slovenskej reprezentácie. Bol nominovaný na preložené EURO 2020. Na turnaji odohral všetky zápasy no Slovensko skončilo na turnaji v skupine.

## Štatistiky kariéry
### Klubové
*K 8. augustu 2023*

; Poznámky
: **<sup>1</sup>** Európska liga UEFA
: **<sup>2</sup>** Liga majstrov UEFA
: **<sup>3</sup>** Európska konferenčná liga UEFA

### Medzinárodné
*K 8. augustu 2023*

## Úspechy hráča
**Lech Poznań**
* Ekstraklasa: 2021/22

## Referencie

## Externé odkazy
* Ľubomír Šatka na transfermarkt.com

Kategória:Slovenskí futbalisti
Kategória:Hráči Newcastle United FC
Kategória:Hráči York City FC
Kategória:Hráči FK DAC 1904 Dunajská Streda
Kategória:Hráči Lech Poznań
Kategória:Hráči Samsunspor
Kategória:Hráči Ekstraklasy
Kategória:Hráči Majstrovstiev Európy vo futbale 2020
Kategória:Futbaloví obrancovia
Kategória:Osobnosti z Ilavy
Kategória:Hráči Süper Lig
EFL Championship 2023/2024

**EFL Championship 2023/2024** (zo sponzorských dôvodov označované ako **Sky Bet Championship**) je 8. sezóna druhej najvyššej anglickej futbalovej súťaže pod súčasným názvom a 32. ročník podľa aktuálneho formátu. Sezóna sa začala 4. augusta 2023 a skončila 4. mája 2024. Víťazom ligy sa stal klub Leicester City a do Premier League spolu s ním postúpil aj druhý Ipswich Town.

## Zmeny
Nasledujúce tímy postúpili alebo vypadli po sezóne 2022/2023:

### Do EFL Championship
**Postúpil z [[EFL League One]]**

* Plymouth Argyle
* Ipswich Town
* Sheffield Wednesday

**Zostúpil z [[Premier League 2022/2023|Premier League]]**

* Leicester City
* Leeds United
* Southampton

### Z EFL Championship
**Postúpil do [[Premier League 2023/2024|Premier League]]**

* Burnley
* Sheffield United
* Luton Town

**Zostúpil do [[EFL League One]]**

* Reading
* Blackpool
* Wigan Athletic

## Tímy v sezóne 2023/2024

## Tabuľka





## Referencie

## Pozri aj
* Premier League 2023/2024
## Externé odkazy
* Oficiálna stránka
## Zdroj

Kategória:EFL Championship
Kategória:Futbal v 2023
Kategória:Futbal v 2024
Jasenina (vrch)

**Jasenina** () je vrch v Stolických vrchoch, krajinnom celku Slovenského rudohoria. Leží nad obcou Ďubákovo, približne  severne od Poltára.

## Poloha
Nachádza sa v juhozápadnej časti Stolických vrchov, v geomorfologickom podcelku Málinské vrchy. Leží v Banskobystrickom kraji, v okrese Poltár a zasahuje na katastrálne územie obce Ďubákovo a Krná. Najbližším sídlom je na severnom úpätí situované Ďubákovo a Šoltýska, juhozápadne sa nachádza Málinec, južne Krná a východne Kokava nad Rimavicou.

## Opis
Jasenina leží v strednej časti Málinských vrchov, v hrebeni, vedúcom od vrchu Diel () západným smerom na Brložno (). Severne sa nachádza Bykovo (), Sokolovo (), Drahová () a Pálenica (), východne Diel (), Maťovo pole () a Grapa (), južne Tri chotáre (), Kečka () a Diel () a západne Brložno (), Táňovo (), Klaťa () a Črchľa (). Severné svahy sú pramennou oblasťou riečky Kokavka, ktorá vodu odvádza do Rimavy, na východnom úbočí pramení potok Polovno, smerujúci už do Ipľa, rovnako ako Neklenský potok a Krná, odvodňujúce južné svahy masívu. Vrcholom vedie červená turistická značka. 

### Výhľady
Vrchol pokrýva súvislý lesný porast, ktorý neumožňuje rozhľad. Z lokalít s redšou vegetáciou a horských lúk na úbočí je možné pozorovať okolité vrchy Stolických vrchov, Javorie, Poľanu, Veporské vrchy a prihraničné vrchy v severnom Maďarsku.

## Prístup
* po  červenej turistickej značke:
** od východu z Kokavy nad Rimavicou cez Diel a Ďubákovo
** od juhozápadu z Málinca cez Brložno
* po  žlto značenom chodníku zo Zlatna cez Maťovo pole a Sedlo nad Ďubákovom

## Referencie

## Pozri aj
* Stolické vrchy
* Málinské vrchy 
* Zoznam vrcholov v Stolických vrchoch

## Externé odkazy
* Poloha na turistickej mape

Kategória:Vrchy v Stolických vrchoch
Kategória:Vrchy pod 1000 metrov na Slovensku
Kategória:Vrchy v okrese Poltár
Kategória:Ďubákovo
Kategória:Krná
Jurriën Timber

**Jurriën David Norman Timber** (* 17. jún 2001, Utrecht, Holandsko) je holandský profesionálny futbalista, ktorý hráva na poste obrancu v anglickom Arsenale.

## Mládežnícka kariéra
Timber sa narodil v Utrechte. S futbalom začal v klube DVSU, ktorý sídli v jeho rodisku. Neskôr pôsobil v mládežníckom tíme Feyenoordu. V roku 2014 sa pripojil k akadémii Ajaxu Amsterdam.

## Klubová kariéra
### Ajax
V Ajaxe začínal v rezervnom tíme Jong Ajax. Za prvý tím Ajaxu debutoval 7. marca 2020 pri víťazstve 3:1 nad Heerenveen.

Viac priestoru dostával až v ďalšej sezóne kedy nastúpil do 20 zápasov v holandskej Eredivisie. Dňa 4. mája 2021 strelil svoj prvý gól pri víťazstve 4:0 nad Emmen. V sezóne 2020/21 sa s Ajaxom stal po 35-krát holandským majstrom.

### Arsenal
Dňa 14. júla 2023 prestúpil Timber do anglického klubu Arsenal za poplatok 34 miliónov libier. V Arsenale debutoval 6. augusta v anglickom superpohári Community Shield proti Manchestru City, Arsenal zvíťazil po penaltovom rozstrele 2:1 a vyhral Community Shield.

## Reprezentačná kariéra
Timber reprezentoval Holandsko na rôznych mládežníckych úrovniach. S reprezentáciou Holandska do 17 rokov vyhral
Majstrovstvá Európy vo futbale hráčov do 17 rokov v roku 2018.

Za seniorskú reprezentáciu Holandska debutoval dňa 2. júna 2021 v priateľskom zápase proti Škótsku (remíza 2:2).

Timber bol súčasťou konečnej nominácie Holandska na Majstrovstvá sveta vo futbale 2022 v Katare. Na turnaji odohral až na prvý zápas proti Senegalu všetky zápasy. S Holandskom dokráčal do štvrťfinále kde vypadli s Argentínou po penaltovom rozstrele.

## Štatistiky

### Klubové
*K 8. augustu 2023*

; Poznámky
: **<sup>1</sup>** Liga majstrov UEFA
: **<sup>2</sup>** Európska liga UEFA
: **<sup>3</sup>** Johan Cruyff Shield
: **<sup>4</sup>** FA Community Shield

### Medzinárodné
*K 8. augustu 2023*

## Úspechy hráča
**Ajax Amsterdam**

* Eredivisie (2x): 2020/21, 2021/22
* KNVB Cup: 2020/21

**Arsenal**

* FA Community Shield: 2023

**Holandsko U17**

* EURO do 17 rokov: 2018

**Individuálne**

* Hráč sezóny Eredivisie: 2021/22

## Referencie

## Externé odkazy
*Jurriën Timber na transfermarkt.com

Kategória:Holandskí futbalisti
Kategória:Hráči Ajax Amsterdam
Kategória:Hráči Arsenal FC
Kategória:Hráči Eredivisie
Kategória:Hráči FA Premier League
Kategória:Hráči Majstrovstiev sveta vo futbale 2022
Kategória:Futbaloví obrancovia
Kategória:Holandské osobnosti curaçajského pôvodu
Kategória:Osobnosti z Utrechtu
Chlieb s maslom

náhľad|chlieb s maslom
**Chlieb s maslom** (, , ) je jednoduché stredoeurópske jedlo. Pozostáva z krajca chleba potreného maslom, ktoré môže byť osolené. Niekedy sa na chlieb pridá aj iná prísada ako syr eidam, zelenina alebo niečo sladké ako džem. Jedlo je veľmi populárne v Nemecku, kde existuje aj *Deň chleba s maslom*.

## Referencie

Kategória:Nemecká kuchyňa
Kategória:Slovenská kuchyňa
Kategória:Česká kuchyňa
Kategória:Chlieb a pečivo
Kategória:Rýchle občerstvenie
Eberhard Windecke

**Eberhard Windecke** alebo **Eberhard Windeck**, (* okolo 1380, Mohuč† 1440/1441) bol nemecko-uhorský obchodník a kronikár. Pochádzal z mohučskej kupeckej rodiny.

## Život a dielo
Eberhard Windecke sa narodil niekedy medzi rokmi 13791382 a vyrastal v Mohuči. Aby sa vyučil kupeckému remeslu, strávil niekoľko rokov v Erfurte, Prahe a Paríži.

### Eberhard Windecke v Bratislave
Roky 14091413 strávil Windecke v Bratislave, hoci tento pobyt zahmlieva.

Windecke sa zhruba tridsaťročný v Bratislave usadil, oženil, no jeho obchodné aktivity ho priviedli do dlžôb a do väzenia. Z väzenia sa dostal, keď sa bratislavskej mestskej rade zaručil, že sa vráti pred súd, pričom zneužil troch mešťanov, ktorí ručili v jeho prospech. V Bratislave zanechal manželku s nevyplatenými dlžobami.

### V Žigmundových službách
V roku 1415 sa pripojil ku kráľovi Žigmundovi, ktorého sprevádzal na jeho cestách po Európe a vďaka svojim obchodným znalostiam bol pre kráľa z dôvodu prevodov peňazí a získavanie úverov dôležitým. Windecke sa zúčastnil po boku panovníka aj Kostnického koncilu, kým ho v roku 1418 neposlali k novozvolenému pápežovi Martinovi V. do Talianska, aj prvej križiackej výpravy proti husitom. V roku 1424 sa Windecke vrátil do Mohuča a ako vďačnosť za svoje služby dostal od Žigmunda podiel z cla v Mohuči ako dedičné léno.

### V Mohuči
Keď sa Windecke opäť usadil v Mohuči, pracoval ako nezávislý obchodník, ktorý sa zaoberal najmä kožušinovým tovarom a vstúpil do cechu kožušníkov. V sporoch medzi cechmi a patricijmi rodného mesta, ktoré vypukli v roku 1428, sa ukázal ako vedúci politik na strane cechov. V rokoch 1428 a 1429 sa spomína aj ako stavebný majster farského kostola sv. Quintina.

V nasledujúcich rokoch sa Windecke do značnej miery stiahol z politiky a sústredil sa najmä na obranu svojho postavenia úspešného obchodníka a colného léna, ktoré mu udelil Žigmund, proti čomu predchádzajúci majitelia namietali. Napísal aj kroniku Žigmundovej vlády, ktorú sám nazýva *[[Pamätihodnosti z čias panovania cisára Žigmunda]]*. Opisuje v nej Žigmundove činy a vyzdvihuje nielen jeho služby pre ríšu a kresťanstvo, ale aj vlastný blízky a priateľský vzťah ku kráľovi. Windeckeho kronika je v rukopisoch dostupná vo viacerých verziách (a: do roku 1438, b: do roku 1439, c: už nie od Windecka - do roku 1442) a je považovaná za vynikajúce historiografické dielo svojej doby. V slovenskom preklade vyšiel prvý diel v roku 2023.

## Referencie

## Ďalšia literatúra
* 

## Iné projekty

## Zdroj

Kategória:Narodenia v 14. storočí
Kategória:Úmrtia v 15. storočí
Kategória:Obchodníci
Kategória:Kronikári
Kategória:Osobnosti z Mainzu
Slovenská florbalová 1. liga mužov 2023/24

**Slovenská florbalová 1. liga mužov** v sezóne **2023/24** je 18. ročník prvej ligy mužov, druhej najvyššej florbalovej súťaže mužov na Slovensku, ktorú organizuje Slovenský zväz florbalu (SZFB). Súťaže sa zúčastnilo 12 družstiev.

## Systém súťaže
Systém sa oproti minulej sezóne zmenil iba o vrátenie priameho zostupu posledných dvoch družstiev, ktorý sa minulý rok nekonal z dôvodu nenaplnenia plného počtu družstiev. Po základnej časti, v ktorej odohrá každý s každým zápasy jedenkrát doma a vonku, bude nasledovať play-off ôsmich najvyššie umiestnených družstiev. Play-off sa hrá na 3 víťazné zápasy, z ktorých sa prvé 2 a prípadný 5. zápas odohrajú na ihrisku lepšie umiestneného tímu po základnej časti. V štvrťfinále si družstvá na 1., 2. a 3. priečke po základnej časti postupne vyberajú súperov z tímov na 5. až 8. mieste. V semifinále si najlepšie umiestnený tím po základnej časti vyberá súpera z dvoch najhoršie umiestených tímov po základnej časti. Play-off o 3. miesto sa tradične nehrá, o bronzových medailách rozhoduje lepšie umiestnenie porazených semifinalistov v základnej časti. Víťaz súťaže priamo postupuje do extraligy a porazený finalista odohrá baráž proti predposlednému tímu. 11. a 12. družstvo po základnej časti priamo vypadávajú do 2. ligy.

## Účastníci
Súťaže sa zúčastnilo 12 družstiev.

## Základná časť

## Play-off

### Pavúk

### Štvrťfinále
'''ŠK Victory Stars Dubnica n/V''' – ŠK Slávia SPU DFA Nitra **3**:0 (**6**:1, **5**:2, **9**:4)

'''VŠK PdF UK Hurikán Bratislava''' – FBK Púchov **3**:2 (**7**:6sn, **6**:5pp, 3:**5**, 4:**5**pp, **9**:6)

'''FBK RAptORs''' – FPS Banská Bystrica **3**:1 (4:**5**, **8**:7sn, **5**:3, **10**:5)

'''FbO Žochár Topoľčany''' – Žatva 90 Dolný Kubín **3**:2 (6:**12**, 4:**5**, **5**:3, **4**:3, **6**:5)

### Semifinále
ŠK Victory Stars Dubnica n/V – VŠK PdF UK Hurikán Bratislava

FBK RAptORs – FbO Žochár Topoľčany

### Finále

## Konečné umiestnenie

## Baráž o postup do [[Slovenská florbalová extraliga mužov|extraligy]]
Vicemajster ligy sa v baráži stretne s porazeným tímom playdown série extraligy. Séria sa hrá na tri víťazné zápasy. 1., 2. a prípadný rozhodujúci 5. zápas sa hrajú v hale extraligového tímu.

## Kvalifikácia o prvú ligu
Kvalifikácie sa zúčasťnujú víťazí regionálnych 2. líg: Bratislava, Západ, Stred a Východ. V prípade, že víťaz ligy nemá záujem alebo právo na postup, môžu byť pozvané nižšie umiestené družstvá. Hrá sa systémom každý z každým v hale jedného z účastníkov. Prvé dve družstvá získaju právo účasti v prvej lige pre ďalšiu sezónu.

### Predpokladaní účastníci

## Referencie

## Externé odkazy
* Oficiálna stránka Slovenského zväzu florbalu

## Zdroj
* 

Kategória:Slovenská florbalová 1. liga mužov
Malý Radzim

**Malý Radzim** () je vrch v Revúckej vrchovine, krajinnom celku Slovenského rudohoria. Leží nad obcou Brdárka, približne  juhozápadne od Dobšinej.

## Poloha
Nachádza sa v severovýchodnej časti pohoria, v geomorfologickom podcelku Dobšinské predhorie. Leží v Košickom kraji v okrese Rožňava a na katastrálnom území obcí Brdárka a Vyšná Slaná. Najbližšími sídlami sú na juhovýchodnom úpätí situovaná Brdárka a na severnom Vyšná Slaná, severozápadne sa nachádza Rejdová, južne Hanková, juhovýchodne Kobeliarovo, východne Gočovo a Vlachovo a severovýchodne Dobšiná.

## Opis
Z diaľky nápadný masív Veľkého () a Malého Radzima leží v hrebeni, ktorý vedie z mohutnej Stolice () východným smerom cez Príslop () na Bučinu (). Severne sa nachádza Buchvald (), Skálie (), Vincovka (), Čierna hora () a Dobšinský kopec (), východne Babiná (), Stromiš (), Veľký Radzim (), Spúšťadlo () a Bučina (), južne Turecká (), Ždiar (), Hrádok (), Magura (), Hriadky () a Ostrý vrch () a západne Kohút (), Príslop (), Kilhov (), Stolica () a Kyprov (). Masív patrí do povodia rieky Slaná, ktorá tečie severným úpätím. Juhozápadné svahy odvodňuje Hankovský potok a juhovýchodné jeho prítok Brdárka. Na vrchol vedie značený turistický chodník. 
 
### Výhľady
Vrchol pokrýva súvislý lesný porast, ktorý neumožňuje rozhľad. Z vhodných lokalít a vyhliadok je možné vidieť okolité vrcholy pohoria, no tiež Volovské vrchy, Spišsko-gemerský kras a Stolické vrchy.

## Prístup
* po  žltej turistickej značke z Brdárky cez Veľký Radzim. 

## Referencie

## Pozri aj
* Revúcka vrchovina
* Dobšinské predhorie
* Zoznam vrcholov v Revúckej vrchovine

## Externé odkazy
* Poloha na turistickej mape

Kategória:Vrchy v Revúckej vrchovine
Kategória:Vrchy pod 1000 metrov na Slovensku
Kategória:Vrchy v okrese Rožňava
Kategória:Brdárka
Kategória:Vyšná Slaná
Bet365 Stadium

**Bet365 Stadium** (štylizovaný ako *bet365 Stadium*) je futbalový štadión v Stoke-on-Trent v Staffordshire v Anglicku. Je domovským štadiónom klubu Stoke City, ktorý momentálne pôsobí v EFL Championship. Štadión sa predtým volal **Britannia Stadium**, ale 1. júna 2016 bol premenovaný, keď klub uzavrel novú dohodu o právach na pomenovanie štadióna so svojou materskou spoločnosťou Bet365.

Po dokončení rozširovacích prác v roku 2017 má kapacitu 30 089, čo ho robí 26. najväčším štadiónom v Anglicku.

Štadión bol postavený v roku 1998 za cenu 14,8 miliónov £ ako náhrada za Victoria Ground. Popol bývalého hráča Sira Stanleyho Matthewsa bol po jeho smrti vo februári 2000 zakopaný pod stredovým kruhom ihriska. Štadión oficiálne otvorili 30. augusta 1997.

V európskych súťažiach je známy ako **Stoke Ground** kvôli pravidlám UEFA o sponzorstve.

## História
Štadión so všetkými miestami na sedenie stal takmer 15 miliónov libier na vybudovanie a priviedol klub na úroveň, ktorú požadovala Taylorova správa z januára 1990. Tým sa ukončilo 115 ročné pôsobenie klubu na štadióne Victoria Ground.

Výstavba štadióna prebiehala v sezóne 1996-97. V auguste 1997 otvoril svoje brány prvýkrát ako Britannia Stadium kvôli sponzorskej zmluve s Britannia Building Society.

27. augusta 1997 bol Rochdale hosťom historicky prvého súťažného zápasu – remízu 1:1 v ligovom pohári sledovalo 15 439 divákov – a o štyri dni neskôr sa odohral vôbec prvý ligový zápas proti Swindon Town pred davom 23 859 divákov. Prvá sezóna na novom štadióne bola sklamaním, pretože Stoke zostúpilo z prvej divízie a v posledný deň sezóny prehralo doma s Manchestrom City 5:2. Priaznivci klubu protestovali proti predsedovi Petrovi Coatesovi, ktorý potom odstúpil ale v roku 2006 sa na svoju pozíciu vrátil.

Názov štadióna bol v júni 2016 zmenený na bet365 Stadium.

Spoločnosť Stoke začala v lete 2022 päťročný projekt rekonštrukcie štadióna za 20 miliónov libier vrátane výmeny sedadiel a modernizácie skyboxov.

## Tribúny

## Iné udalosti
Štadión má tiež kompletné konferenčné, banketové a iné priestory a okrem futbalu organizuje aj hudobné koncerty. Na štadióne hrali hudobníci ako Bon Jovi, Bryan Adams, Busted, Elton John a Rod Stewart.

## Referencie

## Pozri aj

* Zoznam futbalových štadiónov v Anglicku

## Zdroj

Kategória:Stoke City FC
Kategória:Futbalové štadióny v Anglicku
Pamätihodnosti z čias panovania cisára Žigmunda

***Pamätihodnosti z čias panovania cisára Žigmunda*** (, ) je kronika vlády Žigmunda Luxemburského uhorského a českého kráľa a rímskeho cisára, napísaná Žigmundovým dvoranom a mohučským obchodníkom Eberhardom Windeckem. V slovenskom preklade vyšiel prvý diel kroniky (do roku 1424) v roku 2023.

## Obsah
Hoci autor v kronike opisuje najmä Žigmundove činy a vyzdvihuje jeho služby pre ríšu a kresťanstvo, ako aj niektoré významné dejinné udalosti tej doby (napr. bitku pri Azincourte), kronika je písaná v prvej osobe a autor zachytáva aj svoj život, vlastný blízky a priateľský vzťah ku kráľovi a presadzovanie vlastnej agendy na Žigmundovom dvore. Časová os kroniky nie je zachovaná, kronikár preskakuje udalosti a celé roky, aby sa k nim neskôr vrátil. Niektorým dôležitým udalostiam venuje len pár riadkov, naopak pri iných doslova cituje listy a dokumenty, prípadne vypočítava dary odovzdané pri stretnutiach. Popri dôležitých dejinných míľnikoch zachytáva aj anekdotické udalosti zo života v stredoveku.

### Slovensko

Eberhard Windecke spomína Slovensko vo viacerých súvislostiach. Sám prežil niekoľko rokov v Bratislave, hoci zrovna tento pobyt v kronike kvôli väzeniu a dlžobám zahmlieva.

### Kostnický koncil a boj Žigmunda s husitmi

Windecke sa ako súčasť sprievodu kráľa Žigmunda zúčastnil Kostnického koncilu ako, aj prvej križiackej výpravy proti husitom. V kronike zastáva jednoznačne protihusitské stanovisko v súlade s politikou Žigmunda a husitov démonizuje. Českú šľachtu obviňuje zo zrady a tolerovania kacírstva. Ako príčinu nezdaru prvej krížovej výpravy a Žigmundovho odchodu od Prahy uvádza intervenciu českých pánov u Žigmunda, víťaznú bitku na Vítkove husitov ani len nespomína (hoci neskoršie bitky popisuje).

### Zaujímavosti zo Žigmundovho života
Windecke opisuje získavanie financií pre kráľa, riešenie medzinárodných sporov (napríklad medzi Poľskom, Litvou a Rádom nemeckých rytierov, cestu do Londýna a neúspešné sprostredkovanie mieru medzi Anglickom a Francúzskom počas storočnej vojny), úklady o Žigmundov život (pokusy o otrávenie, zastrelenie), ako aj Innsbruckú aféru z roku 1413, kde Žigmunda obvinili zo znásilnenia dcéry mešťana.

## Referencie

## Iné projekty

Kategória:Kroniky
Kategória:Knihy z 15. storočia
Kategória:Kroniky 15. storočia
John W. Henry

**John William Henry II** (* 13. september 1949, Quincy, Illinois, USA) je americký podnikateľ a obchodný poradca, ktorý založil investično-obchodnú spoločnosť John W. Henry & Company. Je vlastníkom bejzbalového tímu Boston Red Sox, futbalového tímu Liverpool FC, hokejového tímu Pittsburgh Penguins,novín *[[The Boston Globe]]* a spolumajiteľom NASCAR stajne RFK Racing.

Spoločne s Johnom Wernerom založil v roku 2002 spoločnosť New England Sport Venture (dnes Fenway Sports Group). Magazín Forbes v septembri roku 2024 odhadol jeho majetok na $5,7 miliárdy dolárov.

## Referencie

Kategória:Podnikatelia USA
Kategória:Miliardári USA
Kategória:Osobnosti z Illinoisu
Ephraim Longworth

**Ephraim Longworth** (* 2. október 1887, Haliwell, Bolton – † 7. január 1968, Liverpool) bol anglický futbalista, ktorý hral za Liverpool na začiatku dvadsiateho storočia. Bol jedným z najväčších hráčov Liverpoolu a bol vôbec prvým kapitánom anglickej reprezentácie, ktorý hral za Liverpool.

## Život a hráčska kariéra
Longworth sa narodil v Halliwell, Bolton, Lancashire, Anglicko. V roku 1908 sa pripojil k Bolton Wanderers, ktorý pôsobil v prvej divízii Lancashire Combinational a potom sa presťahoval do Londýna, kde podpísal zmluvu s klubom Leyton, ktorý pôsobil v Southern League. Práve tu si tréner Liverpoolu Tom Watson všimol jeho potenciál a podpísal s ním v roku 1910 zmluvu. Debutoval 19. septembra 1910 v zápase Football League First Division na štadióne Bramall Lane v Sheffielde, ale Liverpool prehral 2:0 nad Sheffield United.

Longworth sa objavil 371-krát v červenom drese  a strelil za Liverpool 5 gólov. Svoju aktívnu hráčsku kariéru ukončil až keď mal 40 rokov.

Počas svojho pôsobenia na Anfield Longworth vyhral ligové tituly v sezónach 1921/22 a 1922/23. Taktiež nastúpil na finále FA Cupu 1-0 v roku 1914, keď porazil Burnley pred zrakom vládnucého kráľa Juraja V. 

Longworthov posledný zápas prišiel 17,5 roka po jeho debute za klub, keď 21. apríla 1928 prehral na štadioné St Andrews nad Birminghamom 2:0  Po odchode do futbalového dôchodku v roku 1928 Longworth zostal v Liverpoole ako tréner. Ephraim zomrel v roku 1968 a je považovaný za legendu Liverpoolu. V roku 2006 sa Longworth vo fanúšikovskej ankete s názvom „100 hráčov, ktorí šokli The Kop“ umiestnil na 72. mieste.

## Podrobnosti o kariére

* Liverpool LFC (19101928) 371 zápasov 2 tituly v lige (1921/22,1922/23), (posledný zápas odohral ako 40-ročný)
* Anglicko (19201923) 5 zápasov (Ephraim bol tiež kapitánom svojej krajiny, prvý hráč Liverpoolu, ktorý to dokázal)

## Referencie

Kategória:Anglickí národní futbalisti
Kategória:Hráči Liverpool FC
Kategória:Hráči Bolton Wanderers FC
PFA Players’ Player of the Year

**PFA Players’ Player of the Year** je každoročné ocenenie udeľované hráčovi, ktorý je hodnotený ako najlepší v anglickom futbale. Cena sa udeľuje od sezóny 1973/74 a víťaza vyberá hlasovanie medzi členmi odborového zväzu hráčov z Asociácie profesionálnych futbalistov (PFA). Aktuálnym držiteľom je Mohamed Salah z Liverpoolu, ktorý cenu získal už druhýkrát.

Prvým víťazom ceny sa stal obranca Leeds United. Od roku 2022 iba Mark Hughes, Alan Shearer, Thierry Henry, Cristiano Ronaldo, Gareth Bale, Kevin De Bruyne a Mohamed Salah získali cenu pri dvoch príležitostiach a iba Henry, Ronaldo a De Bruyne získali cenu v po sebe nasledujúcich sezónach. Zo siedmich iba Shearer vyhral svoje dve ceny v rôznych tímoch. Aj keď existuje samostatné ocenenie PFA Young Player of the Year, mladí hráči majú aj naďalej nárok na získanie seniorského ocenenia.

## Víťazi
Cena bola do roku 2022 udelená pri 49 príležitostiach so 42 rôznymi víťazmi.

## Referencie

Kategória:Futbalové ocenenia
Kategória:Futbal v Anglicku
Árni Frederiksberg

**Árni Frederiksberg** (* 13. jún 1992, Saltangará, Faerské ostrovy) je faerský futbalista, ktorý hráva na poste záložníka vo faerskom klube KÍ Klaksvík.

## Klubová kariéra

### NSÍ Runavík
Árni začínal s futbalom v tíme NSÍ Runavík kde strávil osem rokov svojej kariéry. V klube debutoval 15. apríla 2011 pri prehre 2:3 s Víkingur Gota. V najvyššej faerskej súťaži odohral za Runavík 207 zápasov a strelil 70 gólov.

### B36 Tórshavn
V januári 2019 prestúpil Árni do klubu B36 Tórshavn. Za B36 debutoval 10. marca pri víťazstve 1:0 nad Skála v ktorom aj skóroval a rozhodol tak o víťazstve. V tíme patril Árni medzi popredných hráčov

### KÍ Klaksvík
V januári 2021 sa upísal na tri roky v klube KÍ Klaksvík. Za klub debutoval 7. marca pri víťazstve 4:0 nad B68 Toftir, v zápase zaznamenal dve asistencie. S Klaksvíkom sa v roku 2021 aj 2022 stal víťazom faerskej ligy.

V predkolách Ligy majstrov UEFA 2023/24 strelil Árni v piatich zápasov už šesť gólov a aj vďaka nemu hrá Klaksvík v treťom predkole Ligy majstrov. Faerský klub po vyradení Ferencvarosu (1. predkolo) a BK Häcken (2. predkolo) si zaistil pohárovú jeseň v niektorej z európskych súťaží. V prvom zápase tretieho predkola proti Molde zvíťazili 2:1 a Árni strelil oba góly svojho tímu.

## Osobný život
Árni nie je profesionálny futbalista vo svojom osobnom živote je šéfom potravinárskej firmy na Faerských ostrovov.

## Reprezentačná kariéra
Árni reprezentoval Faerské ostrovy na mládežníckych úrovniach do 19 a 21 rokov.

Za seniorskú reprezentáciu Faerských ostrovov debutoval 11. októbra 2015 v kvalifikačnom zápase na EURO 2016 proti Rumunsku (prehra 0:3).

## Štatistiky kariéry

### Klubové
*K 9. augustu 2023*

; Poznámky
: **<sup>1</sup>** Európska liga UEFA
: **<sup>2</sup>** Liga majstrov UEFA
: **<sup>3</sup>** Faerský superpohár
: **<sup>4</sup>** Európska konferenčná liga UEFA

### Medzinárodné
*K 9. augustu 2023*

## Úspechy hráča
**NSÍ Runavík**

* Faerský pohár: 2017

**KÍ Klaksvík**

* Betrideildin: 2021, 2022
* Faerský superpohár: 2023

## Referencie

## Externé odkazy
* Árni Frederiksberg na Transfermarkt.com

## Zdroj

Kategória:Faerskí futbalisti
Kategória:Hráči NSÍ Runavík
Kategória:Hráči B36 Tórshavn
Kategória:Hráči KÍ Klaksvík
Kategória:Futbaloví stredopoliari
Hypoxantín-guanín fosforibozyltransferáza

**Hypoxantín-guanín fosforibozyltransferáza** (**HGPRT**) je enzým zodpovedný za recykláciu hypoxantínu a guanínu tak, aby mohli byť znovu využité pre syntézu nukleových kyselín (najmä RNA). Katalyzuje prenos fosforibozylpyrofosfátu (PRPP) v nasledujúcich reakciách, pričom ako vedľajší produkt vzniká pyrofosfát (PPi):

: hypoxantín + PRPP → inozínmonofosfát + PPi
: guanín + PRPP → guanozínmonofosfát + PPi

Vznikajúci inozínmonofosfát (IMP) a guanozínmonofosfát (GMP) môžu byť sériou ďalších reakcií premenené na purínové nukleozidtrifosfáty (NTP), ktoré môžu byť použité na syntézu nukleových kyselín. Význam HGPRT ukazuje i skutočnosť, že porucha nedostatku tohto enzýmu spôsobuje ochorenie zvané Leschov-Nyhanov syndróm. U osôb trpiacich týmto ochorením dochádza k patologickému hromadeniu niektorých purínov v tele.

Špecifická úloha HGPRT v organizme je využívaná aj v laboratórnej praxi. Pri príprave tzv. hybridómov má spravidla jedna z materských bunkových línií vnesenú poruchu v tomto enzýme (je takzvane HGPRT negatívna, teda HGPRT-). Pri následnej selekcii v HAT médiu bunky s týmto nedostatkom umierajú, čo umožňuje izoláciu čistej hybridómovej línie.

## Referencie

## Zdroj

Kategória:Transferázy
Elland Road

**Elland Road** je futbalový štadión ležiaci v anglickom Leedse. Je domovským klubom Leeds United, ktorý momentálne pôsobí v EFL Championship. Klub tento štadión využíva od svojho založenia v roku 1919.

Je trinástym najväčším futbalovým štadiónom v Anglicku a druhým najväčším mimo Premier League.

Elland Road hostilo v roku 1996 zápasy futbalových Majstrovstiev Európy. V polovici osemdesiatych rokov bol štadión využívaný rugby league klubom Hunslet Hawks. V roku 2015 štadión hostil dva zápasy Majstrovstiev sveta v ragby. Okrem športových akcií sa tu odohrávajú aj rôzne hudobné koncerty, menovite tu hrali kapely Queen, U2, Happy Mondays alebo Kaiser Chiefs.

## Referencie

## Pozri aj

* Zoznam futbalových štadiónov v Anglicku

## Zdroj

Kategória:Futbalové štadióny v Anglicku
Kategória:Leeds United
Kategória:Šport v Leeds
Kategória:Stavby v Leeds
Oppenheimer

**Oppenheimer** môže byť:
*priezvisko, pozri Oppenheimer (priezvisko)
*americký fyzik, pozri Robert Oppenheimer
*film z roku 2023, pozri Oppenheimer (film)
*seriál z roku 1980, pozri Oppenheimer (seriál)
*britská hudobná skupina, pozri Oppenheimer (hudobná skupina)
*impaktný kráter na Mesiaci, pozri Oppenheimer (kráter)
*diamant, pozri Oppenheimer (diamant)
*americká spoločnosť, pozri Oppenheimer Holdings